==== ''Gylfaginning'' kapitel 51 og 52 ====
I begyndelsen af kapitel 51 spørger Gangleri, hvad der vil være, efter at himmel og jord er blevet brændt, og alle guderne er døde, sammen med einherjerne og hele menneskeheden. ''Tridi'' svarer, at der vil være både gode og dårlige boliger, og det bedste sted vil være [[Gimle (nordisk mytologi)|Gimle]] i himlen, hvor hallen [[Brimir]] med rigeligt drikke også vil befinde sig. I [[Niðafjöll]] vil salen [[Sindri]], bygget af rødt guld, ligge; her vil gode og brave mænd bo. På [[Náströnd]] ligger imidlertid en hæslig sal, hvor edsbrydere og mordere må vandre hen. Derpå citeres ''Völuspá'' strofe 38 og 39, afbrudt af oplysningen om at [[Hvergelmir]], hvor Nidhugg hakker i de døde, er det værste sted.<ref>[http://www.heimskringla.no/dansk/tlarsen/snorre/gylfaginning.php Gylfis forblændelse, oversat af Thøger Larsen 1928]; li</ref>
Religion Folkeminde